Գրողների միության նախագահ Էդուարդ Միլիտոնյանը լավագույն պոեզիայի մրցանակը՝ «Իր ստեղծագործություններում նրբագույն բանաստեղծականության և քաղաքացիական պաթոսի բացառիկ համադրման ու ժանրային պայմանականություններից վեր լինելու համար» հանձնեց բանաստեղծ Հուսիկ Արային: Ի դեպ, մրցանակը կրում էր հրաշալի պոետ Հրաչյա Սարուխանի անունը, ով անցած տարի հենց այդ նույն բեմից ստացավ Անդինի լավագույն պոեզիայի մրցանակը: